VIGAN CITY --- Nauram ti mays a nga antigo a balay nga inawaganda iti Old Mansion iti asideg iti maysa a gasolinaan idi rabii idiay Barangay I, Vigan City, Ilocos Sur.
Maibasar iti inisyal nga imbestigasyon ti PNP- Vigan City, ti nasao a balay ket kukua daydi Dr. Joey Verzosa ken pamilya De Leon a naipatakder pay laeng idi panwen ti kastila.
Nagtitinnulong dagiti kameng ti Bureau of Fire Protection manipud iti nadumaduma nga ili iti pannakadepdep ti dakkel nga uram.
Naammuan a ti nasao a balay ket mapapaupaan ken adda iti karinderia iti makinbaba a parte na.
Inaig daytoy, naitaray iti ospital ni Joey Quiabang nga agup- upa iti nasao a balay ken na taga Luna,Burgos,Ilocos Norte gapu iti pannaka- suffocate na.
Gapu iti naalibtak a panagresponde dagiti kameng ti BFP, awan iti nairaman a kaasideg na nga establisimento.
Agtultuloy iti panagim- imbestigar dagiti otoridad no mano ti gatad dagiti napadapo a sanikua ken no ania iti nagtaudan ti uram.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn